पहली बार लगातार 144 घंटे दर्शन देंगे बाबा श्याम
भंडारा संचालकों पुलिस के बीच झड़प, जताया विरोध
मूंडरू प्राचीन श्याम मंदिर में श्रद्धालुओं ने किए दर्शन
श्यामबाबा के लक्खी मेले में अष्टमी को श्रद्धालुओं की आवक ज्यादा रही। रविवार को छुट्टी पर बड़ी संख्या में श्रद्धालुओं ने बाबा श्याम के दरबार में धोक लगाई। मेले में पहली बार छह दिन के लिए बाबा श्याम का दरबार भक्तों के लिए खुला रहेगा। इससे पहले चार दिन ही 24 घंटे पट खुले रहते थे। रींगस, खाटू, मंढ़ा, दांता, सांवलपुरा मार्ग पर पैदल आने वाले यात्रियों के जत्थे उमड़ते रहे। तड़के से ही श्रद्धालुओं की आवक शुरू हो गई जो रात तक जारी रही। श्याम बाबा की प्रतिमा का कोलकाता से आए फूलों से शृंगार किया गया।
इसबार 32 किमी दूरी तय करने पर होंगे दर्शन :
इसबार पैदल यात्रियों को 32 किमी की दूरी तय करने पर बाबा के दर्शन होंगे। रींगस से खाटूश्यामजी तक पैदल यात्रा 17 किमी और खाटू से पार्किंग स्थल के पास से प्रवेश दर्शन द्वार से होकर बाबा के दरबार में पहुंचने के लिए चारण मेला मैदान से बेरिकेडिंग होते हुए 15 किमी चलकर मुख्य मेला मैदान से बाबा के दरबार में पहुंच कर दर्शन होंगे।
सुरक्षाके लिए चैकपोस्ट मेटल डिटेक्टर लगे
श्रीश्याम मंदिर कमेटी ने मेले में सुरक्षा की दृष्टि से चैकपोस्ट मेटल डिटेक्टर लगाए हैं। श्रद्धालुओं को दर्शन के लिए इससे होकर जाना होगा। मंदिर के अंदर अलग से रैंप लगाए गए हैं।
बाबा श्याम के मेले में कन्नौज का इत्र मंगवाया गया है। इससे श्याम दरबार महक रहा है। लाखों श्याम भक्त बाबा के लिए इत्र खरीद कर चढ़ा रहे हैं। साथ ही अपने लिए लेकर जा रहे है। इत्र व्यापारी छोटू इत्रवाले ने बताया कि श्याम प्रेमी कन्नौज का इत्र खूब लेकर जाते हैं तथा पूजा में भी रखते हैं।
श्रीमाधोपुर. मूंडरू श्याम मंदिर परिसर में आयोजित भंडारे में प्रसाद ग्रहण करते श्रद्धालु।
दादियारामपुरा मोड़ पर विवाद के दौरान मौजूद भंडारा संचालक पुलिस।
जयकारों के बीच हाथाें में निशान लिए आगे बढ़ते श्रद्धालु।
श्रीमाधोपुर| मूंडरूधाम स्थित प्राचीन श्याम मंदिर में फाल्गुनी मेले में रविवार को हजारों श्रद्धालुओं एवं पदयात्रियों ने दर्शन किए। मंदिर पुजारी रामचंद्र स्वामी ने बताया कि हजारों की संख्या में पदयात्रियों ने बाबा श्याम के चरणों में धोक लगाई। रविवार को दिल्ली, अलवर, बहरोड़, शाहपुरा, चिमनपुरा आदि शहरों से अनेक श्रद्धालुओं ने बाबा श्याम के चरणों में धोक लगाई भंडारे में प्रसादी ग्रहण करने के बाद हाथों में निशान लेकर खाटू नगरी के लिए रवाना हुए।
चला| भगेगारेलवे फाटक पर श्रद्धालुओं के सेवा शिविर में भीड़ उमड़ रही है। श्याम मित्र मंडल नांगल दुर्ग की ओर से लगाए जा रहे शिविर में भक्तों को निशुल्क भोजन चिकित्सा सेवा उपलब्ध करवा रहे हैं। शिविर में बड़ी तादाद में ग्रामीण भी सेवा दे रहे हैं।
पलसाना| कस्बेके सालासर हनुमान मंदिर से रविवार को श्याम निशान पद यात्रा शुरू हुई। श्री गोपाल बड़ा मंदिर महंत मनोहर शरण शास्त्री के सानिध्य में निशानों की पूजा के बाद पदयात्रा रवाना हुई। पदयात्री रंग बिरंगे निशान हाथों में लिए रवाना हुए। यात्रा का कस्बे में जगह जगह भव्य स्वागत किया गया नाचते गाते बाबा के भक्त 12 बजे सांवलपुरा पहुंचे जहां विश्राम के बाद खाटूश्यामजी पहुंच कर 4 बजे निशान अर्पित किए।
खाटू में भक्तों पर रंग गुलाल उड़ाते हुए।
hin_Deva hin_Deva awa_Deva hin_Deva hin_Deva hin_Deva bho_Deva hin_Deva awa_Deva hin_Deva bho_Deva hin_Deva hin_Deva hin_Deva hin_Deva hin_Deva